User:Pkstarigrad

PLIVAČKI KLUB "STARI GRAD" (SARAJEVO)
Plivački klub "STARI GRAD" Sarajevo je započeo svoj sportski put u Augustu mjesecu 2010 godine a zvanično je registrovan 01.10.2010 godine. Klub je nastao na inicijativu 15-tak roditelja koji su bili nezadovoljni odnosom u bivšem klubu pa je i registrovan kao udruženje gradjanja u Kantonu Sarajevo. Stav svih osnivača je da klub treba da funkcioniše na volonterskoj osnovi i da se sva sredstva trebaju ulagati isključivo na plivače, treninge i trenerski pogon. Dakle ovo će biti vjerovatno jedini klub u kojem niti jedan čovjek koji bude radio u klubu i za klub neće imati primanja ali će imati satisfakciju u tome da će svojem djetetu i ostaloj djeci obezbjediti optimalne uslove za treniranje i napredovanje. Svakako interes je i da naše plivače izvedemo na put na kojima počiva olimpijski duh, da ih sklonimo sa naših opasnih ulica i zašto ne reći da i naši plivači pronadju svoje mjesto u vrhu BH i regionalnog plivačkog sporta.

Klub nosi ime najstarije općine u gradu Sarajevu koja broji oko 60.000 stanovnika. Po procjeni općinske administracije na području Starog Grada krajem 2006 godine je živjelo oko 6000 djece od 0 - 14 godina tako da je u 2010 godini taj broj znatno veći a na području općine ne egzistira niti jedan plivački klub. Naš cilj je da postanemo jezgro razvoja plivačkog sporta na području općine i klub kojim će se cijela općina ponositi.

Klub trenutno broji 40-tak plivača uzrasnih kategorija od 5 - 15 godina. Trenerski kadar ovog kluba čine: Karić Senka (glavni trener), Alić Haris (spoljni trener saradnik), Humić Ferida (trener za najmladje kategorije - neplivače), Smajlović Armin (pomoćni trener i fiziotarapeut) i Bajraktarević Semir (kondicioni trener).

Na svom prvom takmičenju "I Delfin Kup 2010" održanom 07.11.2010 godine na Olimpijskom bazenu Otoka P.K. "Stari Grad" se okitio sa 6 medalja i to: jednom zlatnom (Idoski Anesa 2002), četiri srebrene (Idoski Anesa 2002, Memija Dalila (2001), Šuša Adna (2002) i Vujčić Andrej (1996)), i jednom bronzanom (Idoski Anesa) kao i jednim peharom za osvojeno prvom mjesto u ukupnom zbiru bodova za 2002 godište za djevojčice (Idoski Anesa 2002). Takodje u konkurenciji dječaka 96/97 godište Vujčić Andrej (1996) u ukupnom zbiru bodova je osvojio odlično treće mjesto. Klub je na ovom takmičenju učestvovao sa 18 plivača u 55 pojedinačnih disciplina i jednom štafetom djevojčica u mladjim kategorijama.